Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32013M6910. Il-EUR-Lex hu l-aċċess fuq l-Internet għal-liġi Ewropea. Dak iċ-ċiklu għandu jkun identifikabbli b'mod ċar fuq it-tagħmir tal-għażla tal-programm tal-magna domestika tat-tnixxif tal-ħwejjeġ jew fuq id-displej tal-magna domestika tat-tnixxif tal-ħwejjeġ, jekk ikun hemm, jew it-tnejn, u jkunu indikati bħala "programm standard għall-ħwejjeġ magħmulin mill-qoton" jew permezz ta' simbolu uniformi jew kombinazzjoni xierqa tagħhom. Biex tkun faċilitata l-identifikazzjoni ċara taċ-"ċiklu tal-programm standard għall-ħwejjeġ magħmulin mill-qoton" fuq it-tagħmir tal-għażla tal-programm tal-magna domestika tat-tnixxif tal-ħwejjeġ jew fuq id-displej tal-magna domestika tat-tnixxif tal-ħwejjeġ għandu jintuża s-simbolu uniformi li ġej biss, bħala alternattiva għall-"programm standard għall-ħwejjeġ magħmulin mill-qoton": Fejn ikun meħtieġ aktar minn tagħmir wieħed tal-għażla jew għażla waħda fid-displej tal-magna domestika tat-tnixxif tal-ħwejjeġ, japplika l-istess simbolu. Il-ktejjeb tal-istruzzjonijiet li jingħata mill-manifattur għandu jindika li "il-programm standard għall-ħwejjeġ magħmulin mill-qoton" jista' jiġi identifikat b'dan is-simbolu, sa mhux aktar tard mill-1 ta' Awwissu 2015. Héraðsdómur Reykjavíkur (il-Qorti Distrettwali ta' Reykjavík) għamlet talba lill-Qorti tal-EFTA permezz ta' ittra tas-17 ta' Diċembru 2013, li waslet fir-Reġistru tal-Qorti fis-17 ta' Diċembru 2013, għal Opinjoni Konsultattiva fil-kawża Sævar Jón Gunnarsson v Landsbankinn hf., dwar il-mistoqsijiet li ġejjin: Huwa kompatibbli mad-dispożizzjonijiet tad-Direttiva tal-Kunsill 87/102/KEE dwar il-kreditu għall-konsumatur, kif emendata mid-Direttiva 90/88/KEE u d-Direttiva 98/7/KE, li meta jsir ftehim dwar kreditu, li huwa marbut mal-indiċi tal-prezz tal-konsumatur skont awtorizzazzjoni f'leġiżlazzjoni fis-seħħ, u s-somma mislufa għalhekk tinbidel skont l-inflazzjoni, il-kalkolu tal-kost totali tal-kreditu, u tar-rata perċentwali annwali ta' imposta, li tintwera lill-konsumatur meta jsir il-ftehim, tkun ibbażata fuq inflazzjoni ta' 0 %, u mhux fuq ir-rata tal-inflazzjoni magħrufa fid-data ta' meta tittieħed is-selfa? Huwa kompatibbli mad-dispożizzjonijiet tad-Direttiva tal-Kunsill 93/13/KEE tal-5 ta' April 1993 dwar klawżoli inġusti fil-kuntratti tal-konsumaturi jekk il-leġiżlazzjoni fi Stat taż-ŻEE tippermetti l-inklużjoni ta' dispożizzjonijiet f'kuntratt tal-konsumatur, li jiddikjaraw li r-ripagamenti tas-selfa huma marbutin ma' indiċi determinat minn qabel? Jekk it-tweġiba għat-tieni mistoqsija hija li r-rabta mal-indiċi tar-ripagamenti tas-self lill-konsumatur hija kompatibbli mad-dispożizzjonijiet tad-Direttiva 93/13/KEE, imbagħad it-tielet mistoqsija hija: Id-Direttiva tillimita l-libertà ta' azzjoni tal-Istat taż-ŻEE inkwistjoni biex jiddetermina, permezz ta' leġiżlazzjoni kif ukoll permezz ta' regolamenti amministrattivi, il-fatturi li se jikkawżaw bidliet fl-indiċi predeterminat u l-metodi li permezz tagħhom dawn il-bidliet għandhom jitkejlu? Jekk it-tweġiba għat-tielet mistoqsija hija li d-Direttiva 93/13/KEE ma tirrestrinġix il-libertà ta' azzjoni tal-Istat Membru imsemmija f'dik il-mistoqsija, imbagħad ir-raba' mistoqsija hija: Terminu kuntrattwali huwa meqjus bħala li ġie negozjat individwalment skont it-tifsira tal-Artikolu 3 (1) tad-Direttiva meta a) huwa ddikjarat fil-bond li l-konsumatur jiffirma meta jieħu s-selfa li l-obbligu tiegħu huwa marbut mal-indiċi u l-indiċi ta' bażi li għandu jintuża fil-kalkolu tal-bdil fil-prezz huwa speċifikat fil-bond, b) il-bond ikun akkumpanjat minn skeda ta' ripagament li turi r-ripagamenti stmati u mqassma għalihom li għandhom isiru fid-dati dovuti tas-selfa, u huwa ddikjarat fl-iskeda li dawn l-estimi jistgħu jinbidlu skont id-dispożizzjoni tal-indiċjar tal-bond, u c) kemm il-konsumatur kif ukoll il-konċedent tal-kreditu jiffirmaw l-iskeda tar-ripagament fl-istess ħin u flimkien mal-firma tal-bond mill-konsumatur? Il-metodu tal-kalkolu ta' bidliet fil-prezz li japplika f'kuntratt ta' self meqjus li ġie espliċitament spjegat għall-konsumatur fit-tifsira tal-paragrafu 2(d) tal-Anness għad-Direttiva 93/13/KEE meta ċ-ċirkustanzi jkunu kif deskritti fir-raba' mistoqsija? Stat li huwa parti għall-Ftehim ŻEE għandu l-għażla, meta jadotta l-Artikolu 6(1) tad-Direttiva 93/13/KEE, li jew jippreskrivi fil-leġiżlazzjoni domestika li termini ta' kuntratt inġusti fit-tifsira tal-Artikolu 6(1) tad-Direttiva jistgħu jiġu ddikjarati mhux vinkolanti fuq il-konsumatur jew jippreskrivi fil-leġiżlazzjoni domestika li tali termini jkunu dejjem mhux vinkolanti fuq il-konsumatur? Héraðsdómur Reykjavíkur (il-Qorti Distrettwali ta' Reykjavík) għamlet talba lill-Qorti tal-EFTA permezz ta' ittra tas-17 ta' Diċembru 2013, li waslet fir-Reġistru tal-Qorti fis-17 ta' Diċembru 2013, għal Opinjoni Konsultattiva fil-kawża LBI hf. v Merrill Lynch Int. Ltd, dwar il-mistoqsijiet li ġejjin: L-Artikolu 30(1) tad-Direttiva 2001/24/KE, dwar ir-riorganizzazzjoni u l-istralċ ta' istituzzjonijiet ta' kreditu għandu jiġi interpretat bħala li jfisser li "in-nullità, l-annullabilità jew in-nuqqas ta' inforzar ta' atti legali" tirreferi għar-regoli dwar ir-rexissjoni ta' miżuri meħuda minn impriża finanzjarja skont ir-regoli li huma komparabbli ma' dawk li japplikaw għar-rexissjoni ta' miżuri meħuda minn individwu fallut skont l-Att dwar il-Falliment (Eċċ.)? Jekk it-tweġiba għall-ewwel mistoqsija hija fl-affermattiv, l-Artikolu 30(1) tad-Direttiva għandu jiġi interpretat bħala li jfisser li huwa suffiċjenti li l-parti li kontra tagħha hija diretta t-talba għal rexissjoni li tippreżenta provi li r-rexissjoni tal-miżura ma tkunx permessa bil-liġijiet tal-Istat Membru li huma applikabbli għall-miżura, b'referenza għar-regoli ta' kull tip, eż. regoli dwar il-limitu ta' żmien biex tittieħed azzjoni legali? Jekk it-tweġiba għat-tieni mistoqsija hija fin-negattiv, l-Artikolu 30(1) tad-Direttiva għandu jiġi interpretat bħala li jfisser li huwa neċessarju għall-parti li kontra tagħha hija diretta t-talba għal rexissjoni li tippreżenta provi li l-kundizzjonijiet għar-rexissjoni bil-liġijiet tal-Istat Membru li huma applikabbli għall-miżura evidentement ma ġewx issodisfati, eż. minħabba li hemm nuqqas assolut ta' awtorizzazzjoni għar-rexissjoni tat-tip ta' miżura involuta? Fil-kawża E-1/13, Míla ehf. v l-Awtorità ta' Sorveljanza tal-EFTA — APPLIKAZZJONI għall-annullament ta' Deċiżjoni tal-Awtorità ta' Sorveljanza tal-EFTA Nru 410/12/COL tal-21 ta' Novembru 2012 dwar allegata għajnuna mill-Istat permezz ta' lokazzjoni sussidjata ta' fibri ottiċi preċedentement operati f'isem l-Organizzazzjoni tat-Trattat tal-Atlantiku tat-Tramuntana ("NATO") il-Qorti, magħmula minn Carl Baudenbacher, President u Per Christiansen (Imħallef Relatur) u Páll Hreinsson, l-Imħallef taw sentenza fis-27 ta' Jannar 2014, li l-parti operattiva tagħha hija kif ġej: Il-Qorti b'dan: Tannulla Deċiżjoni tal-ESA Nru 410/12/COL tal-21 ta' Novembru 2012 dwar allegata għajnuna mill-Istat permezz ta' lokazzjoni sussidjata ta' fibri ottiċi preċedentement operati f'isem l-Organizzazzjoni tat-Trattat tal-Atlantiku tat-Tramuntana ("NATO"). Tordna lill-ESA biex tħallas l-ispejjeż tal-proċedimenti.
Extracted from C_121_2014.html